DIPLOMAMUNKA ÚTMUTATÓ

A záróvizsgára bocsátás egyik feltétele az eredményesen megírt és elfogadott diplomamunka. A diplomamunka a szakképzettségnek megfelelő szakmai tárgyakhoz kapcsolódó probléma megoldása. Az alábbiakban ehhez szeretnénk segítséget nyújtani.

A diplomamunka készítésének célja
· A hallgató egy probléma önálló megoldásával elsajátítsa, alkalmazza, fejlessze azokat a kompetenciákat, amelyek a diploma megszerzéséhez szükségesek. Bizonyítsa, hogy megfelelő szinten ismeri a szakképzési és képesítési követelményében meghatározott elméleti ismeretanyagot, tájékozott a hazai és nemzetközi szakirodalomban.
· Biztosítja annak lehetőségét és esélyét, hogy a hallgató egy témát részletesen elemezzen, önálló kutatást végezzen, ezáltal az elméletben elsajátítottakat a gyakorlatban kipróbálhasson, megvalósítson.
· Nyerjen bepillantást a tudományos kutatás módszereibe és azok alkalmazásaiba. A diplomamunka optimális esetben jelentheti akár egy tudományos karrier kezdetét is.
· Fejlessze szaktudománya területén írásbeli kifejezőkészségét.

Témaválasztás
A diplomamunka megírásának folyamata a témaválasztással indul. Arra törekszünk, hogy hallgatóink diplomamunkáinak témái harmonizáljanak az egyes szakokon, szakirányokon elsajátított tananyaggal. 
A témavezető, konzulens
A diplomamunka elkészítésének szakmai irányítását a témáért felelős intézet által megbízott témavezető, konzulens végzi. A témavezető a szakdolgozati témát kiírja a NEPTUNBAN, amire a hallgatónak fel kell jelentkeznie! A témavezető az intézmény főállású vagy további közalkalmazotti jogviszonyban foglalkoztatott oktatója, illetve az illetékes oktatási egységvezető engedélyével külső, egyetemi diplomával rendelkező szakember is lehet. A témavezetővel történő kapcsolatfelvétel a hallgató feladata, aki a konzultációkon irányítja és tanácsaival segíti munkáját.





A diplomamunka felépítése

Címlap
Külső borító: Középen „DIPLOMAMUNKA”, jobbra lent a szerző neve, alul középen a készítés éve (ld.1. számú melléklet)

Belső borító: (ld. 2. számú melléklet)
· Az oktatási intézmény, szervezeti egység megnevezése (felül)
· A dolgozat címe (középen)
· A szerző neve és szakja (középen)
· Témavezető neve, beosztása (középen)
· A benyújtás éve (alul középen)
· Amennyiben a dolgozat bizalmas információkat tartalmaz, a „BIZALMAS” feliratot a dolgozat jobb felső sarkában kell elhelyezni. Ilyen minősítést az a dolgozat kaphat, amelynek készítője titkosítási nyilatkozatot ír alá. A nyilatkozat formanyomtatványát a kari honlapról lehet letölteni. A titkosítás azt jelenti, hogy a dolgozatot a témavezető és a bírálókon kívül csak a záróvizsga bizottság tagjai olvashatják el.
„Bevezetés” fejezet
Kötelező és lényeges része a diplomamunkának, terjedelme maximum 2-4 oldal. Tartalmazza:
· a téma aktualitását, fontosságának bemutatását
· a témaválasztás indoklását
· a pontosan megfogalmazott problémafelvetést, témamegjelölést,
· a kutatott, elemzett terület leírását,
· hipotézisek megfogalmazását,
· az alkalmazott kutatási, elemzési módszereket
· a dolgozat szerkezetének, gondolatmenetének ismertetését.

Elméleti felvezetés, a dolgozat központi témakörének kifejtése
Az egész írásmű középpontja, a diplomamunka terjedelmének 85-90 százalékát jelenti.

Problémafelvetés, a dolgozat elméleti háttere
· A diplomamunkában vizsgált probléma pontos részletes ismertetése és szabatos kifejtése, a célok megfogalmazása.
· A témával kapcsolatos hazai és nemzetközi elméleti szakirodalom bemutatása, legfontosabb megállapításainak a kritikai ismertetése és rendszerezése. Pontos fogalomértelmezések, definíciók. Ha a téma megkívánja történeti bemutatás és elemzés.
· A dolgozat tárgyát képező szakmai kérdések elemzése.
· Az önálló kutatás leírása, a vizsgálat során alkalmazott módszerek ismertetése.
· A már ismertetett elméleti alapokra és módszerekre építve - a téma vizsgálatának részletező bemutatására és azok elemzésére.
· A hipotézisek bizonyítása, esetleges elvetése, indoklással. Következtetések megfogalmazása.
Önálló kutatás ismertetése
A diplomamunka értékét növeli, ha a hallgató saját kutatást, önálló adatgyűjtést is végez.

A kutatás lépései
· A probléma meghatározása, a kutatás tárgyának kiválasztása, mit akarunk vizsgálni?
· Hipotézis megfogalmazása szakirodalom alapján
· Kutatási terv kidolgozása, időterv készítése, kutatási módszerek kiválasztása, mintaválasztás
· A kutatás elvégzése, adatgyűjtés, az adatok feldolgozása és rögzítése
· Az eredmények értelmezése, az összegyűjtött adatokból következtetések levonása, az eredmények jelentősége, korábbi e témában lefolytatott kutatásokkal való összevetése.

„Összegzés” fejezet
A „Bevezető” részhez hasonlóan kötelező és lényeges része dolgozatának. Amíg a bevezető figyelemfelkeltő, addig ez a rész összefoglalási céllal készül. Ebből ki kell derülnie, hogy
· Mi volt a dolgozat készítésének célja és ezt hogyan sikerült megvalósítani?
· Mi volt az elemzett probléma?
· Milyen módszerrel, módszerekkel dolgozta fel témáját?
· Melyek a dolgozat egyes fejezeteinek legfontosabb megállapításai, következtetései?



Bibliográfia, irodalomjegyzék
Kötelező része a diplomamunkának. Ebből derül ki, hogy a hallgató mennyire tájékozott az általa feldolgozott téma szakirodalmában, ismeri-e témája legfontosabb kutatásait, milyen szakirodalmakat használt dolgozata megírásakor.
Fontos etikai szabály a felhasznált irodalmak pontos ismertetése. A diplomamunkával szemben egyik legfontosabb követelmény a munka eredetisége és önállósága. Nem megengedett, súlyos szankciókkal jár, ha bármely korábban készült szakdolgozatot, diplomamunkát, nyomtatásban megjelent irodalmat másol le valaki és hivatkozás nélkül veszi át az abban leírtakat. Mindez a diplomamunka elutasítása és a záróvizsgára bocsátás megtagadása mellett a hallgató fegyelmi felelősségre vonását is jelenti. Ennek elkerülése érdekében minden szerzőnek nyilatkoznia kell arról, hogy a dolgozatot saját maga készítette és az abban felhasznált adatok, információk forrását megjelölte. Ezt a nyilatkozatot aláírva a dolgozatba be kell köttetni.
Különbségek kell tennünk a „bibliográfia” és a „felhasznált irodalomjegyzék vagy irodalomjegyzék” között. A „felhasznált irodalomjegyzék vagy irodalomjegyzék” esetén a dolgozat írásához ténylegesen felhasznált műveket sorolhatjuk fel, míg a „bibliográfia” ettől bővebb, utal arra is, hogy melyek voltak azok az irodalmak, amelyeket a diplomamunka megírásához elolvasott, feldolgozott, de a szövegben nem hivatkozott rájuk.
Mindkét esetben a forrásokat szerző szerinti alfabetikus sorrendben a dolgozat végén kell feltüntetni. Bibliográfia vagy felhasznált irodalomjegyzék nélkül diplomamunka nem fogadható el.

Mellékletek
A diplomamunkához mellékletek is csatolhatóak, amelyek kiegészítik, illusztrálják a leírtakat. A mellékleteket számozni szoktuk, 1. számú melléklet, 2. számú melléklet stb. A mellékleteket külön oldalszámozzuk, nem tartoznak a dolgozat oldalszámába.
Mellékletekbe kerüljenek:
· azok az ábrák, képek, táblázatok, grafikonok, amelyek a dolgozat megértéséhez mindenképpen szükségesek, de azok elemzésére a dolgozatban nem kerül sor
· olyan anyagok, amelyek A/4-es méretnél nagyobbak és méretük miatt nem köthetők a dolgozat főszövegébe
· dokumentumok (pl. kérdőív, interjúvázlat, alapító okiratok stb.)
· egyéb számítások
· a dolgozatban többször idézett jogszabályok szövege minden olyan anyag, amely szemlélteti, színesítheti a dolgozatban leírtakat.



A diplomamunkával szemben támasztott formai követelmények
· Mesterképzésben a diplomamunka ideális terjedelme 40-60 oldal, mellékletek nélkül.
· 1,5-es sortávolsággal, 12-es pontméretű, tetszőlegesen választott betűtípussal, sorkizárt igazítással készüljön! Javasolt a Times New Roman betűtípus. A margóbeállítás alapértelmezett.
· Az oldalak számozását arab számozással célszerű a lap alján jobb oldalon megjeleníteni, a belső borítók és a mellékletek kivételével.
· Az áttekinthetőség érdekében a szöveget bekezdésekre kell tagolni (első sora balról 5-10 mm-el behúzva)!
· A fejezeteket, alfejezeteket számozzuk, annak mélysége a dolgozat jellegétől függ, de a négy szintet lehetőleg ne haladja meg (pl.V.1.2.1.)!
· A címeket, alcímeket a szövegből ki kell emelni (címsorok használata)!

A diplomamunka leadása
· A diplomamunka 1 példányát a záróvizsgára a hallgató magával hozza, amit a vizsga után visszakap.
· A diplomamunkát a NEPTUNBAN kell feltölteni a megadott határidőig!
· A diplomamunkának tartalmaznia kell a „Nyilatkozatot”,  amelyben a hallgató nyilatkozik arról, hogy a diplomamunkát saját maga készítette és az abban felhasznált adatok, információk forrását megjelölte, illetve a „Konzultációk igazolása” lapot is.
A diplomamunka minősítése, érdemjegye
Az elkészült és határidőre beadott diplomamunkát a témavázlatot befogadó intézet vezetője által felkért független bíráló értékeli és javaslatot tesz a diplomamunka minősítésére.
A bíráló szöveges értékelést készít, amelyben javaslatot tesz a dolgozat minősítésére. A diplomamunka értékelőlap nyomtatványát a 4. számú mellékletben megtalálja. A diplomamunka szöveges értékelését, a bíráló által feltett kérdéseket és a javasolt érdemjegyét a záróvizsgák megkezdése előtt a hallgató a NEPTUNBAN megtekintheti. 
A bírálati minősítés szempontjai
· a témaválasztás időszerűsége és az alkalmazott vizsgálati módszer(ek)
· a diplomamunka elméleti megalapozottsága és gyakorlati alkalmazhatósága
· a diplomamunka újszerűsége és a téma kritikai, elemző kezelése
· a dolgozat szerkezete, felépítettsége, logikája, a témakörök kifejtésének arányossága
· a dolgozatíró egyéni meglátásai, saját véleménye
· a dolgozat stílusa, külalakja
· 
Elégtelenre minősítés szempontjai
Elégtelenre tartalmi, formai és etikai szempontok alapján minősíthető egy diplomamunka.








Tartalmi szempontok
· A dolgozat tárgyi tévedések sorozatát tartalmazza
· Az empirikus rész az alapvető kutatásmódszertani követelményeknek nem felel meg
· A dolgozat egyes részei, fejezetei közötti összhang súlyosan sérül
· A címben jelzett témakört a szerző csak minimális terjedelemben fejti ki
· A fejezetek között nincs logikai kapcsolat

Formai szempontok
· A dolgozat az alapvető formai követelményeket nem teljesíti, nincs bevezető, összegző fejezete, hivatkozása, irodalomjegyzéke.
· A dolgozat terjedelme az elvárásoktól jelentősen eltér.
· A dolgozatban a helyesírási, nyelvtani, stilisztikai és/vagy szerkesztési hibák bántónak minősíthetőek, esetleg már a megértést is veszélyeztetik
Etikai szempontok
· A dolgozat több mint 1 bekezdés (kb. 3-4 mondat) terjedelemben szó szerinti formában vagy azt megközelítő módon idegen műből építkezik az eredeti forrásnak a megfelelő szövegrésznél és az irodalomjegyzékben való megjelölése nélkül (plágium esetében).
·  dolgozat több oldal terjedelemben folyamatosan csak egy idegen műből építkezik, még ha a forrást a megfelelő szövegrésznél és az irodalomjegyzékben megjelöli is a dolgozat írója.
· Amennyiben a bíráló a diplomamunkát elégtelenre minősítette, a hallgató záróvizsgáját nem kezdheti meg és azt leghamarabb a következő tanulmányi félévben pótolhatja. A bíráló által elégtelenre minősített diplomamunkát pótolni a tanulmányok ideje alatt csak egy alkalommal lehet, bíráló esetén, ha csak az egyik értékelte elégtelenre a dolgozatot, új opponenst kell felkérni. Abban az esetben, ha a harmadik opponens is elégtelenre minősíti a dolgozatot, a hallgató záróvizsgára nem bocsátható. 	Comment by Dr. Hollósi Hajnalka Zsuzsanna: 	Comment by Dr. Hollósi Hajnalka Zsuzsanna: 
 A diplomamunka megvédése
A diplomamunka megvédése a záróvizsga részeként, azzal azonos helyen és időben történik. A védéskor a hallgató szóban bemutatja dolgozatát és a bizottság által feltett kérdésekre, észrevételekre, véleményekre válaszol. A bizottság a bíráló által javasolt kérdések mellett vagy helyett más kérdéseket is megfogalmazhat. A diplomamunka szóbeli bemutatása, a hallgató kérdésekre adott válaszai, valamint az opponensi vélemények figyelembe vétele után a záróvizsga bizottság állapítja meg a diplomamunka végső érdemjegyét. A záróvizsga eredményét a szóbeli felelet és a diplomamunka védés érdemjegyének egyszerű számtani átlaga adja, két tizedesjegy pontossággal.












































1. SZÁMÚ MELLÉKLET - KÜLSŐ BORÍTÓ

Hallgató neve





BEADÁS ÉVE

2. SZÁMÚ MELLÉKLET - BELSŐ BORÍTÓ

Diplomamunka címe





Hallgató Neve
A hallgató szakjának megnevezése Konzulens: Neve, beosztása

3. SZÁMÚ MELLÉKLET - TÁBLÁZATOK, ÁBRÁK FORMAI KÖVETELMÉNYE



1. SZÁMÚ TÁBLÁZAT	A TÁBLÁZAT CÍME


	
	
	
	
	

	
	
	
	
	

	
	
	
	
	

	
	
	
	
	


FORRÁS:

FORRÁS:
1. SZÁMÚ ÁBRA: AZ ÁBRA CÍME

4. SZÁMÚ MELLÉKLET - DIPLOMAMUNKA BÍRÁLATI LAP

	A hallgató neve, szakja:
	

	A diplomamunka címe:
	

	A diplomamunka jellege:
	„A” elméleti □
	„B” empirikus □

	A diplomamunka:
	témavezetője: □
	bírálója: □

	A bíráló/témavezető neve:
	
	



A diplomamunkát a bíráló az alábbi értékelési szempontok szerint minősíti (szerezhető összes pontszám: 100 pont)

	I. A diplomamunka értékelési szempontjai:
	

	
	Elérhető
	Szerzett

	
	pontszám:
	pontszám:

	
	(max.)
	

	1. Szakirodalom feldolgozása
	(20 pont)
	………...

	2. Elemzések logikája
	(10 pont)
	…………

	3. Egyéni megállapítások
	(20 pont)
	…………

	4. Önálló kutatások módszertana
	(20 pont)
	…………

	5. Szaknyelv használata, nyelvhelyesség, stílus
	(10 pont)
	…………

	6. Szerkesztés
	(10 pont)
	…………

	7. Formai jellemzők
	(10 pont)
	…………



II. A diplomamunka szöveges értékelése önálló lapon, amely tartalmazza a záróvizsgán feltenni javasolt kérdéseket: (tartalmi erősségek, gyengeségek)
1.
2.
III. A diplomamunka összpontszáma: 	pont Ponthatárok:
Jeles:	90-100 pontig
Jó:	77-89 pontig
Közepes:	64-76 pontig
Elégséges:	51-63 pontig
Elégtelen:	0-50 pontig

IV. A diplomamunka javasolt érdemjegye: …………….. (betűvel)	(számmal)

